Here is a page extracted from Wikipedia that may contain CSS, HTML, and a lot of unformatted text.

Title: Sierra de Bicort
Content: La sierra de Bicort ye una sierra de la branca aragonesa de lo Sistema Iberico que se troba en la Comunidat de Calatayú y tien dos monts principals (Pico d'el Rayo y La Nevera). Ye despartida de la Sierra d'Algairén por una fuesa tectonica.

Lugars que son en la sierra de Bicort u la suya redolada son Sediles, Tobet, El Fraixno, Paracuellos de la Ribera, Santa Cruz de Griu y Vivel de Bicort.

Lo río Griu desaugua parte de la sierra de Bicort.

Toponimia 
L'oronimo sierra de Bicort (popularment La Bicora), s'ha quiesto interpretar de dos hipotesis toponimicas.

D'acuerdo con la primera hipotesi s'interpreta que prene lo nombre dende lo celtibero u dende lo latín por los dos monts principals que pareixen dos cuernos: bi ("dos") cornu ("cuerno"). Por lo menos actualment la -t final de Bicort no se pronuncia, y se siente Bicor. Lo resultau de lo grupo consonantico latín -RN- como -rt- no ye estranio en aragonés, trobando-se en benasqués: hibert ("hibierno"), fort ("forno").

Un atra hipotesi lo fa venir d'una evolución romanz Pui Corto a partir d'una forma latina PODIUM CURTUM ("pueyo tallau"), como la pedanía d'Elche de la Sierra dita Vicorto, que en las fuents medievals s'escribiba Bueycorto (1243), Boycorto (1273) y Buecuerto (1274). Esta segunda hipotesi troba refirme en las diferents variants medievals de Vivel de Bicort como de Buicort u Bicorto.

Referencias

Bibliografía 
 J. Vilá Valentí, Lluís Solé Sabarís, Manuel Terán: Geografía general de Espanya. Ariel Geografía. 1194.
 Julio Muñoz Jiménez, Concepción Sanz Herráiz: Guía Física de España. 5 Las Montañas. Alianza Editorial, 1995.

Bicort